L 147/46 Den Europæiske Unions Tidende 1.6.2013 KOMMISSIONENS GENNEMFØRELSESAFGØRELSE af 30. maj 2013 om anerkendelse af ordningen »Biograce GHG calculation tool« til dokumentation af overensstemmelse med bæredygtighedskriterierne i Europa-Parlamentets og Rådets direktiv 98/70/EF og 2009/28/EF (2013/256/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2009/28/EF af 23. april 2009 om fremme af anvendelsen af energi fra vedvarende energikilder og om ændring og senere ophævelse af direktiv 2001/77/EF og 2003/30/EF ()), særlig artikel 18, stk. 6, under henvisning til Europa-Parlamentets og Rådets direktiv 98/70/EF af 13. oktober 1998 om kvaliteten af benzin og dieselolie og om ændring af Rådets direktiv 93/12/EØF ?), særlig artikel 7c, stk. 6, efter høring af Udvalget om biobrændstoffers og flydende biobrændslers bæredygtighed, og ud fra følgende betragtninger: (1) — Direktiv 98/70/EF og 2009/28/EF fastsætter bæredygtig- hedskriterier for biobrændstoffer. Artikel 7b og 7c og bilag IV i direktiv 98/70/EF svarer til artikel 17 og 18 og bilag V i direktiv 2009/28/EF. (2) — Hvis biobrændstoffer og flydende biobrændsler skal tages i betragtning med henblik på artikel 17, stk. 1, litra a), b) og c), i direktiv 2009/28/EF, bør medlemsstaterne kræve, at de økonomiske aktører dokumenterer biobrændstof- fers og flydende biobrændslers overensstemmelse med bæredygtighedskriterierne i artikel 17, stk. 2-5, i direktiv 2009/28/EF. (3) > Når en økonomisk aktør fremlægger bevis eller data opnået i henhold til en frivillig ordning, som Kommis- sionen har anerkendt, i det omfang, anerkendelsesbeslut- ningen omfatter, kan medlemsstaten ikke kræve, at ()) EUT L 140 af 5.6.2009, s. 16. (?) EFT L 350 af 28.12.1998, s. 58. leverandøren fremlægger yderligere bevis for overens- stemmelse med bæredygtighedskriterierne. (4) — Ordningen »Biograce GHG calculation tool« blev forelagt for Kommissionen den 19. februar 2013 med anmod- ning om anerkendelse. Dette værktøj kan bruges til at beregne drivhusgasemissioner for en lang række forskel- lige biobrændstoffer og flydende biobrændsler. Frivillige ordninger, der anvender værktøjet, skal sikre, at det anvendes korrekt, og at de rimelige krav om pålidelighed, gennemsigtighed og uafhængig kontrol opfyldes. Den anerkendte ordning vil blive stillet til rådighed på gennemsigtighedsplatformen — oprettet  ved — direktiv 2009/28/EF. (5) — Vurderingen af ordningen »Biograce GHG calculation tool« viste, at den indeholder nøjagtige data, jf. artikel 17, stk. 2, i direktiv 2009/28/EF og artikel 7b, stk. 2, i direktiv 98/70/EF og ligeledes overholder de metodemæs- sige krav i bilag IV til direktiv 98/70/EF og bilag V til direktiv 2009/28/EF. (6) I tilfælde af, at ordningen ændres, vil Kommissionen vurdere ordningen med henblik på at fastslå, om ordningen stadig på hensigtsmæssig måde dækker de bæredygtighedskriterier, som ligger til grund for anerken- delsen. (7) — Foranstaltningerne i denne afgørelse er i overensstem- melse med udtalelse fra Udvalget om biobrændstoffers og flydende biobrændslers bæredygtighed — VEDTAGET DENNE AFGØRELSE: Artikel 1 Den frivillige ordning »Biograce GHG calculation tool« (i det følgende benævnt »ordningen«), som blev forelagt for Kommis- sionen den 19. februar 2013, indeholder nøjagtige data med henblik på artikel 17, stk. 2, i direktiv 2009/28/EF og artikel 7b, stk. 2, i direktiv 98/70/EF. Artikel 2 Hvis ordningen efter vedtagelsen af denne afgørelse gennemgår ændringer i indholdet på en måde, der kunne påvirke grund- laget for afgørelsen, meddeles sådanne ændringer straks til Kommissionen. Kommissionen vil vurdere de meddelte ændringer for at fastslå, om ordningen stadig på hensigtsmæssig måde dækker de bæredygtighedskriterier, som ligger til grund for anerkendelsen. Hvis det klart kan påvises, at ordningen ikke har gennemført elementer, som anses for afgørende for denne afgørelse, og hvis der er sket alvorlige og strukturelle brud på disse elementer, forbeholder Kommissionen sig ret til at annullere denne afgø- relse.